Kabupatèn asil pamekaran saka Kabupatèn Acèh Wétan iki dumunung ing tapel wates Acèh-Sumatra Lor. Istilah "Tamiang" asal saka tembung Da Miang. Sajarah nuduhaké ngenani èksistensi wewengkon Tamiang kaya ing prasasti Sriwijaya, banjur ana riwayat saka Tiongkok karya Wee Pei Shih sing nyathet anané negeri Kan Pei Chiang (Tamiang), utawa Tumihang jroning Kitab Nagarakretagama. Laladan iki uga dikenal kanthi jeneng Bumi Muda Sedia, magepokan karo jeneng Raja Muda Sedia sing mrintah wewengkon iki sajroning 6 taun (1330-1336). Raja iki antuk Cap Sikureung lan hak Tumpang Gantung saka Sultan Acèh tumrap wewengkon Karang lan Kejuruan Muda ing jaman semono.